Blaze7451/Wiki-th-20250601 huggingface dataset:
วัดบึงลัฎฐิวัน

วัดบึงลัฎฐิวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าหลวง อำเภอท่าเรือ จังหวัดพระนครศรีอยุธยา เป็นวัดสาขาวัดหนองป่าพง แห่งที่ 20 ที่ตั้งวัดมีเนื้อที่ 13 ไร่ 3 งาน 90 ตารางวา ปัจจุบันมีพระครูโอภาสวุฒิกร (หลวงพ่อโสภณ โอภาโส) เป็นเจ้าอาวาส 
วัดบึงลัฎฐิวันตั้งวัดเมื่อ พ.ศ. 2350  ต่อมากลายสภาพเป็นวัดร้าง กระทั่งเมื่อ พ.ศ. 2500 บริษัท ปูนซิเมนต์ไทย จำกัด ได้ดำเนินการจัดซื้อที่ดินบริเวณวัดบึงลัฎฐิวันเพื่อขุดดินนำไปผสมทำปูนซิเมนต์ จึงได้มีการตัดถนนผ่านบริเวณวัดเพื่อความสะดวกในการขนส่ง เมื่อ พ.ศ. 2510 พระทวี ฐานทินฺโน ได้ดำเนินการบูรณะวัดขึ้นอีกครั้งโดยให้นามว่า วัดบึง
ต่อมาหลวงปู่ชาให้นามตามสภาพแวดล้อมของวัดที่มีต้นตาลอยู่มากจึงให้เรียกชื่อต่อท้ายว่า "วัดบึงลัฏฐิวัน" พ.ศ. 2518 กระทรวงศึกษาธิการจึงได้ประกาศขึ้นเป็นวัดที่มีสงฆ์อยู่ ได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2526
ภายในวัดมี พระมหาธาตุเจดีย์ศรีอยุธยา สัมมาสัมโพธิญาณ มีลักษณะผสมผสานองค์พระธาตุพนม เจดีย์วัดพระมหาธาตุวรมหาวิหาร นครศรีธรรมราช และองค์พระปฐมเจดีย์ จังหวัดนครปฐม ภายในมีพระธาตุและรูปภาพจิตรกรรมฝาผนัง และยังได้ประดิษฐานพระพุทธปรินิพพานขนาดและรายละเอียดเท่าองค์จริงที่อยู่ ณ สาลวโนทยาน กุสินารา

**อ้างอิง**
บึงลัฎฐิวัน
มุน ซัง-มิน

มุน ซัง-มิน (Moon Sang Min, เกิด 14 เมษายน ค.ศ. 2000) เป็นนักแสดงและนายแบบชาวเกาหลีใต้ ภายใต้สังกัดออวซัมเอนท์ มีชื่อเสียงจากการรับบทองค์ชายซ็องนัมในละครโทรทัศน์ดราม่าคอเมดีของทีวีเอ็นเรื่อง ใต้ร่มราชินี (2022) เขาเปิดตัวในฐานะนักแสดงในปี ค.ศ. 2019 ในเว็บดราม่าเรื่อง "4 เหตุผลที่ทำไมฉันเกลียดคริสต์มาส"
ปัจจุบันเขากำลังศึกษาที่มหาวิทยาลัยซ็องกยุงกวัน สาขาการแสดงและศิลปะ และได้รับแต่งตั้งให้เป็นทูตประชาสัมพันธ์มหาวิทยาลัย

**ผลงานการแสดง**

**ละครโทรทัศน์**

**รายการวาไรตี้**

**อ้างอิง**

**แหล่งข้อมูลอื่น**
 _sangmxn_-  Naver 
หมวดหมู่:บุคคลที่เกิดในปี พ.ศ. 2543
หมวดหมู่:นายแบบเกาหลีใต้
หมวดหมู่:นักแสดงชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวเกาหลีใต้ในศตวรรษที่ 21
หมวดหมู่:บุคคลจากโซล
หมวดหมู่:บุคคลจากมหาวิทยาลัยซ็องกยุงกวัน
วัดโพธิ์ทอง (จังหวัดสระบุรี)

วัดโพธิ์ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดน้อย อำเภอบ้านหมอ จังหวัดสระบุรี  ที่ดินที่ตั้งมีเนื้อที่  7 ไร่  3  งาน 92 ตารางวา
วัดโพธิ์ทองตั้งวัดเมื่อ พ.ศ. 2470 เดิมที่ตั้งวัดเป็นที่ลุ่มมีลำธารเป็นวังน้ำวนบนฝั่งมีต้นโพธิ์เป็นสัญลักษณ์  ชาวบ้านเรียกว่า "วังโพธิ์" และได้เรียกนามวัดว่า วัดวังโพธิ์ ด้วย  ผู้สร้างวัดคือ  นายเป๋  พงษ์สิงห์ ได้รับพระราชทานวิสุงคามสีมาเมื่อวันที่ 6 กรกฎาคม พ.ศ. 2472 
อาคารเสนาสนะที่สำคัญ ได้แก่ อุโบสถ กว้าง 7 เมตร ยาว 21.50 เมตร สร้างเมื่อ พ.ศ. 2488 เป็นอาคารคอนกรีตเสริมเหล็ก วิหาร กว้าง 9 เมตร ยาว 12 เมตร สร้างเมื่อ พ.ศ. 2548  เป็นอาคารคอนกรีตเสริมเหล็ก ศาลาการเปรียญ กว้าง 22 เมตร ยาว 32 เมตร สร้างเมื่อ พ.ศ. 2522 เป็นอาคารคอนกรีตเสริมเหล็ก หอสวดมนต์ กว้าง 12 เมตร ยาว 24 เมตร สร้างเมื่อ พ.ศ. 2530 เป็นอาคารไม้ กุฏิสงฆ์จำนวน 4 หลัง อาคารคอนกรีตเสริมเหล็ก  ศาลาอเนกประสงค์ กว้าง 6 เมตร  ยาว 12 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง  เป็นอาคารคอนกรีตเสริมเหล็ก ฌาปนสถาน 1  หลัง โรงครัว 2 หลัง หอระฆัง 1 หลัง และเรือนเก็บพัสดุ 1 หลัง
ปูชนียวัตถุที่สำคัญ ได้แก่พระประธานประจำอุโบสถ ปางมารวิชัย ขนาดหนาตักกว้าง 83 ยาว 111 นิ้ว  พระประธานประจำศาลาการเปรียญ  ปางมารวิชัย  1 องค์

**อ้างอิง**
โพธิ์ทอง
หมวดหมู่:อำเภอบ้านหมอ
หมวดหมู่:การระบาดทั่วของโควิด-19 ในประเทศจีน

จีน
หมวดหมู่:ประเทศจีนในปี พ.ศ. 2563
หมวดหมู่:ประเทศจีนในปี พ.ศ. 2564
หมวดหมู่:ประเทศจีนในปี พ.ศ. 2565
มัลติเวิร์ส (จักรวาลภาพยนตร์มาร์เวล)

มัลติเวิร์ส (Multiverse) เป็นฉากสมมติในจักรวาลภาพยนตร์มาร์เวล (MCU) แฟรนไชส์สื่อ อ้างอิงจากฉากในชื่อเดียวกันจากมาร์เวลคอมิกส์ เป็นการรวบรวมความเป็นจริงที่แตกต่างกันและมิติ พบครั้งแรกในภาพยนตร์เรื่อง จอมเวทย์มหากาฬ (2016) และกลับมาอีกครั้งในภาพยนตร์เรื่อง อเวนเจอร์ส: เผด็จศึก (2019) ก่อนที่จะมีบทบาทสำคัญในระยะที่ 4, ระยะที่ 5 และ ระยะที่ 6 ของแฟรนไชส์ซึ่งรวมเรียกว่า "เดอะมัลติเวิร์สซากา"
เวอร์ชันอื่นของตัวละครเอ็มซียูที่ยังมีชีวิตอยู่ได้รับการเปิดตัวผ่านมัลติเวิร์ส โดยเฉพาะอย่างยิ่งตัวละครของ โลกิ, ปีเตอร์ ปาร์คเกอร์ / สไปเดอร์แมน, และดร. สตีเฟน สเตรนจ์ ความเป็นจริงหลักที่ปรากฎในจักรวาลถูกกำหนดให้เป็น Earth-616 ในภาพยนตร์ จอมเวทย์มหากาฬ ในมัลติเวิร์สมหาภัย (2022) แม้ว่าก่อนหน้านี้จะถูกกำหนดให้ Earth-19999 โดยมาร์เวลคอมิกส์ มัลติเวิร์สได้รับการตอบรับที่หลากหลายจากนักวิจารณ์ ด้วยคำชมสำหรับความสมจริงและความน่าดึงดูดใจ แต่ก็วิพากษ์วิจารณ์ถึงการพึ่งพาแฟนเซอร์วิซมากเกินไป การรวมตัวกันของตัวละครจากภาพยนตร์มาร์เวล ที่ไม่ใช่จักรวาลภาพยนตร์มาร์เวล ทำให้เกิดการคาดเดาและการอภิปรายในหมู่ผู้ชมและนักวิจารณ์

**อ้างอิง**

**แหล่งข้อมูลอื่น**
  มัลติเวิร์สในวิกิจักรวาลภาพยนตร์มาร์เวล
หมวดหมู่:จักรวาลภาพยนตร์มาร์เวล
หมวดหมู่:ภาพยนตร์มาร์เวลสตูดิโอส์
หมวดหมู่:จักรวาลสมมติ
หมวดหมู่:อัลบั้มเพลงที่ผลิตโดยแจ็ก แอนโตนอฟฟ์

อัลบั้มที่ผลิต หรือร่วมผลิตโดยแจ็ก แอนโตนอฟฟ์
หมวดหมู่:อัลบั้มเพลงแบ่งตามโปรดิวเซอร์
หมวดหมู่:อัลบั้มเพลงที่ผลิตโดยเทย์เลอร์ สวิฟต์

อัลบั้มต่อไปนี้ได้ผลิตหรือร่วมผลิตโดยเทย์เลอร์ สวิฟต์
หมวดหมู่:อัลบั้มเพลงแบ่งตามโปรดิวเซอร์
หมวดหมู่:เทย์เลอร์ สวิฟต์
หมวดหมู่:อัลบั้มเพลงที่ผลิตโดยแอรอน เดสเนอร์

อัลบั้มต่อไปนี้ที่ผลิตโดยแอรอน เดสเนอร์
หมวดหมู่:อัลบั้มเพลงแบ่งตามโปรดิวเซอร์
โลกิ ปี 1

ฤดูกาลแรกของละครชุดทางโทรทัศน์อเมริกันเรื่อง โลกิ อิงจากมาร์เวลคอมิกส์ที่มี ตัวละครในชื่อเดียวกัน, พบว่าโลกิถูกนำมาสู่ความลึกลับขององค์กรควบคุมกาลเวลา (TVA) หลังจากขโมยเทสเซอร์แรคระหว่างเหตุการณ์ในภาพยนตร์เรื่อง อเวนเจอร์ส: เผด็จศึก (2019) และถูกบังคับให้ช่วยจับเวอร์ชันอันตรายของตัวเอง มันเป็นฉากในจักรวาลภาพยนตร์มาร์เวล (MCU) ที่มีความต่อเนื่องร่วมกับภาพยนตร์และละครชุดทางโทรทัศน์ของแฟรนไชส์ ฤดูกาลนี้ผลิตโดยมาร์เวลสตูดิโอส์ ซึ่งมี ไมเคิล วอลดรัน ทำหน้าที่เป็นหัวหน้าผู้เขียนบทและ เคท เฮอร์รอน กำกับการแสดง
ทอม ฮิดเดิลสตัน รับบทเป็นโลกิจากซีรีส์ของภาพยนตร์ซีรีส์อีกครั้ง และ กูกู อึมบาทา-รอว์, วันมี โมซากู, ยูจีน คอร์เดโร, ทารา สตรอง, โอเวน วิลสัน, โซเฟีย ดิ มาร์ติโน, ซาชา เลน, แจ็ก วีล, ดีโอเบีย โอปาเร, ริชาร์ด อี. แกรนต์ และ จอนาทัน เมเจอส์ ร่วมแสดงด้วย โลกิ ได้รับการยืนยันอย่างเป็นทางการจากซีรีส์ดิสนีย์+ ที่กำลังพัฒนาจากมาร์เวลสตูดิโอส์ ในเดือนพฤศจิกายน ค.ศ. 2018 พร้อมกับการมีส่วนร่วมของฮิดเดิลสตัน การถ่ายทำเริ่มขึ้นในเดือนกุมภาพันธ์ ค.ศ. 2020 ที่ แอตแลนตา, รัฐจอร์เจีย แต่ถูกระงับในเดือนมีนาคมเนื่องจากการระบาดทั่วของโควิด-19 การถ่ายทำกลับมาดำเนินการในเดือนกันยายนและแล้วเสร็จในเดือนธันวาคม ซีรีส์เกิดขึ้นหลังจากเหตุการณ์ในภาพยนตร์เรื่อง อเวนเจอร์ส: เผด็จศึก ซึ่งโลกิเวอร์ชันอื่นได้สร้างไทม์ไลน์ใหม่ซึ่งแตกต่างจากเหตุการณ์ใน ดิอเวนเจอร์ส  (2012) ซีซั่นนี้มีโทนของละครอาชญากรรมระทึกขวัญ และก่อให้เกิดเหตุการณ์ในภาพยนตร์เอ็มซียูเรื่อง จอมเวทย์มหากาฬ ในมัลติเวิร์สมหาภัย (2022) และ แอนท์-แมน และ เดอะ วอสพ์: ตะลุยมิติควอนตัม (2023)
ซีซั่นแรกออกอากาศทางดิสนีย์+ เมื่อวันที่ 9 มิถุนายน ค.ศ. 2021 ฉายไป 6 ตอนจนถึงวันที่ 14 กรกฎาคม โดยเป็นส่วนหนึ่งของระยะที่ 4 ของเอ็มซียู ซีซั่นนี้ได้รับคำวิจารณ์ในเชิงบวก ทั้งในด้านการแสดง ดนตรีประกอบ และภาพวิช่วล ซีซั่นที่สองได้รับการยืนยันในเดือนกรกฎาคม ค.ศ. 2021

**อ้างอิง == 


**แหล่งข้อมูลอื่น== - 9140554


หมวดหมู่:จักรวาลภาพยนตร์มาร์เวล
โลกิ ปี 2

ละครชุดทางโทรทัศน์อเมริกันเรื่อง โลกิ ฤดูกาลที่สอง อิงจากมาร์เวลคอมิกส์ที่มี ตัวละครในชื่อเดียวกัน โดยเป็นส่วนหนึ่งของจักรวาลภาพยนตร์มาร์เวล (MCU) ที่มีความต่อเนื่องร่วมกับภาพยนตร์และละครชุดทางโทรทัศน์ของแฟรนไชส์ ฤดูกาลนี้ผลิตโดยมาร์เวลสตูดิโอส์ โดยมี อีริก มาร์ติน ทำหน้าที่เป็นหัวหน้าผู้เขียนบทและจัสติน เบนสัน และ แอรอน มัวร์เฮด เป็นผู้กำกับ
ทอม ฮิดเดิลสตัน กลับมารับบทโลกิ ร่วมกับ กูกู อึมบาทา-รอว์, ยูจีน คอร์เดโร, ทารา สตรอง, โอเวน วิลสัน, โซเฟีย ดิ มาร์ติโน, จอนาทัน เมเจอส์ และกวาน เก๊ ฮวี การพัฒนาซีซันที่สองเริ่มขึ้นในเดือนพฤศจิกายน ค.ศ. 2020 และมีการประกาศในเดือนกรกฎาคม ค.ศ. 2021 ในการฉายตอนสุดท้ายของฤดูกาลแรก โดย มาร์ติน, เบนสัน และมัวร์เฮดได้รับการว่าจ้างภายในปลายเดือนกุมภาพันธ์ ค.ศ. 2022 การถ่ายทำเริ่มขึ้นในเดือนมิถุนายน ค.ศ. 2022 ที่ไพน์วู้ดสตูดิโอและสิ้นสุดในเดือนตุลาคมปีเดียวกัน
ฤดูกาลที่สองฉายทางดิสนีย์+ ตั้งแต่ 5 ตุลาคม–9 พฤศจิกายน ค.ศ. 2023 ประกอบด้วย 6 ตอน โดยเป็นส่วนหนึ่งของระยะที่ห้าของจักรวาลภาพยนตร์มาร์เวล

**อ้างอิง**


หมวดหมู่:จักรวาลภาพยนตร์มาร์เวล
วัดโนนกุ่ม (อำเภอสีคิ้ว)

วัดโนนกุ่ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมิตรภาพ อำเภอสีคิ้ว จังหวัดนครราชสีมา
วัดโนนกุ่มสร้างโดยชาวยวนพุงดำในช่วงรัตนโกสินทร์ตอนต้น ตั้งวัดเมื่อ พ.ศ. 2456 ได้รับพระราชทานวิสุงคามสีมาเมื่อ พ.ศ. 2465 ภายในวัดยังมีโรงเรียนพระปริยัติธรรมแผนกธรรม
วัดมีโบราณสถานที่ได้รับประกาศขึ้นทะเบียนเป็นโบราณสถานคือ อุโบสถ กำหนดเขตที่ดินโบราณสถาน โดยมีพื้นที่โบราณสถานประมาณ 1 ไร่ 2 งาน 99 ตารางวา โดยประกาศในราชกิจจานุเบกษา ฉบับประกาศทั่วไป เล่ม113 ตอนพิเศษ 50 ง ลงวันที่ 18 ธันวาคม พ.ศ. 2539 เป็นอุโบสถก่ออิฐถือปูนขนาดเล็ก ผังรูปสี่เหลี่ยมผืนผ้า หันหน้าไปทางทิศตะวันออก ช่องประตูและหน้าต่างทำเป็นวงโค้ง บานประตูหน้าต่างทำด้วยไม้ หน้าอุโบสถมีใบเสมาหินทรายขนาดเล็ก รอบอุโบสถมีลูกนิมิตโผล่ขึ้นมาให้เห็นครึ่งลูก

**รายนามเจ้าอาวาส**
 พระครู (อุปัชฌาย์) ชิน พุทฺธสโร พ.ศ. 2454–2512- พระทองเหลือง พ.ศ. 2512–2517- พระครูเกษมปริยัติกิจ พ.ศ. 2528–2536- พระครูวินัยธรสง่า ฐานธมฺโม พ.ศ. 2537–- พระครูโสภณ จารุวัตร เจ้าอาวาสรูปปัจจุบัน

**อ้างอิง**
โนนกุ่ม
หมวดหมู่:โบราณสถานในจังหวัดนครราชสีมา
หมวดหมู่:องค์กรกำกับกีฬาในสหราชอาณาจักร

ในสหราชอาณาจักร มีหน่วยงานกำกับดูแลด้านกีฬาบางองค์กรที่ครอบคลุมสหราชอาณาจักรทั้งหมด บางองค์กรครอบคลุมหนึ่งในสี่ประเทศที่เป็นส่วนประกอบของสหราชอาณาจักร (อังกฤษ ไอร์แลนด์เหนือ สกอตแลนด์ และเวลส์) และบางองค์กรที่ครอบคลุมกว้างกว่าประเทศส่วนประกอบ (มักจะเป็นบริเตนใหญ่ หรืออังกฤษและเวลส์) นอกจากนี้ยังมีองค์กรกีฬาออล-ไอร์แลนด์หลายแห่งที่ครอบคลุมทั้งไอร์แลนด์เหนือและสาธารณรัฐไอร์แลนด์ โครงสร้างจัดตั้งของกีฬาแต่ละประเภทโดยปรกติแล้วจะมีรากฐานจากประวัติของกีฬานั้น
สหราชอาณาจักร
กำกับ
หมวดหมู่:การบริหารปกครองในสหราชอาณาจักร
หมวดหมู่:การซื้อลุยเซียนา

ลุยเซียนา
หมวดหมู่:สนธิสัญญาเกี่ยวข้องกับสหรัฐ
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 1
หมวดหมู่:การซื้อดินแดน
หมวดหมู่:สนธิสัญญาเกี่ยวข้องกับการเปลี่ยนแปลงดินแดน
หมวดหมู่:สนธิสัญญาอังกฤษ–สยาม พ.ศ. 2452

อังกฤษ–สยาม พ.ศ. 2452
หมวดหมู่:สนธิสัญญาเกี่ยวข้องกับสหราชอาณาจักร (ค.ศ. 1801–1922)
หมวดหมู่:สนธิสัญญาเกี่ยวข้องกับอาณาจักรรัตนโกสินทร์
หมวดหมู่:สนธิสัญญาทวิภาคีเกี่ยวข้องกับสหราชอาณาจักร
หมวดหมู่:สนธิสัญญาทวิภาคีเกี่ยวข้องกับไทย
หมวดหมู่:สนธิสัญญาไทย–สหราชอาณาจักร
หมวดหมู่:สนธิสัญญาแนวพรมแดน
หมวดหมู่:สนธิสัญญาเกี่ยวข้องกับการเปลี่ยนแปลงดินแดน
หมวดหมู่:บริติชมาลายา
หมวดหมู่:รัฐนอกสหพันธรัฐมลายู
หมวดหมู่:ประเทศไทยในปี พ.ศ. 2452
เทศมณฑลอีรอนแชฮร์

อีรอนแชฮร์ (ایرانشهر) เป็นเทศมณฑลในจังหวัดซีสถานและบาโลชิสถาน ประเทศอิหร่าน โดยมีอีรอนแชฮร์เแ็นเมืองหลัก จากสำมะโน พ.ศ. 2549 เทศมณฑลนี้ (รวมจำนวนจากเทศมณฑลที่ภายหลังแยกเป็นเทศมณฑลแบมพูร์กับเทศมณฑลแดลกอน) มีประชากร 264,226 คนใน 49,443 ครัวเรือน

**อ้างอิง==
แมนูเชฮร์ เอฆบอล

แมนูเชฮร์ เอฆบอล (منوچهر اقبال; 13 ตุลาคม ค.ศ. 1909 – 25 พฤศจิกายน ค.ศ. 1977) เป็นแพทย์ชาวอิหร่านและนักการเมืองที่นิยมเจ้า เขาเป็นนายกรัฐมนตรีอิหร่านในปี 1957 ถึง 1960

**ประวัติ**
เขาเกิดเมื่อปี ค.ศ. 1909 เขาเข้าเรียนที่โรงเรียนแดรอลฟอนูนและสำเร็จการศึกษาจากปารีสในปี 1933

**อาชีพการงานของเขา**
หลังจากการสำเร็จการศึกษาของเขาในปี 1933 และเขาเข้าทำงานเป็นแพทย์ในแมชแฮด ในช่วงทศวรรษที่ 1940 เขาเป็นรัฐมนตรีช่วยว่าการกระทรวงสาธารณสุข ในปี 1950 เขาเป็นอธิการบดีมหาวิทยาลัยยแทบรีซหลังจากนั้น 5 ปีต่อมาก็คือปี 1954 เขาเป็นทูตของอิหร่านไปยังยูเกสโกจากนั้นเขาก็สอนที่มหาวิทยาลัยซอร์บอร์น ชั่วขณะหนึ่งและกลายเป็นสมาชิกสถาบันการแพทย์แห่งชาติของฝรั่งเศส ซึ่งครั้งนี้เขาก่อตั้งพรรคชาตินิยมอิหร่าน (Ḥezb-e Melliun) ในคำสั่งโดยตรงของพระเจ้าชาห์ที่ให้กำหนดระบบสองพรรคการเมืองตามแบบอเมริกา และเขาเป็นประธานพรรค
เขาดำรงตำแหน่งรัฐมนตรีว่าการกระทรวงสาธารณสุขในคณะรัฐมนตรีของแอฮ์แมด แกวอม รัฐมนตรีว่าการกระทรวงวัฒนธรรมในคณะรัฐมนตรีของแอบโดลโฮเซย์น แฮฌีร์ รัฐมนตรีว่าการกระทรวงคมนาคมในคณะรัฐมนตรีของแอลี แมนซูร์ และรัฐมนตรีว่าการกระทรวงมหาดไทยในคณะรัฐมนตรีของโมแฮมแมด ซอเอด นอกจากนี้เขาเป็นผู้ว่าการอาเซอร์ไบจานอีกด้วย
ในเดือนเมษายน 1957 เขาเป็นนายกรัฐมนตรีอิหร่านแทนนายโฮเซยน์ แอลออ์  คณะรัฐมนตรีของเขา จนถึงเดือนกันยายน 1960 และเขาถูกแทนที่ด้วยแจอ์แฟร์ แชรีฟเอมอมี จนถึงก่อนเสียชีวิต เขาเป็นประธานกรรมการบริษัทน้ำมันแห่งชาติอิหร่าน เขาเป็นคนสนิดใกล้ชิดกับพระเจ้าชาห์

**อ้างอิง**
หมวดหมู่:นายกรัฐมนตรีอิหร่าน
หมวดหมู่:นักการเมืองอิหร่าน
หมวดหมู่:ราชวงศ์ปาห์ลาวี
หมวดหมู่:สนธิสัญญาสยาม–ฝรั่งเศส ร.ศ. 125

สยาม–ฝรั่งเศส ร.ศ. 125
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 3
หมวดหมู่:สนธิสัญญาเกี่ยวข้องกับอาณาจักรรัตนโกสินทร์
หมวดหมู่:สนธิสัญญาทวิภาคีเกี่ยวข้องกับฝรั่งเศส
หมวดหมู่:สนธิสัญญาทวิภาคีเกี่ยวข้องกับไทย
หมวดหมู่:ประวัติศาสตร์ของจังหวัดตราด
หมวดหมู่:สงครามฝรั่งเศส-สยาม
หมวดหมู่:สนธิสัญญาไทย–ฝรั่งเศส
หมวดหมู่:สนธิสัญญาแนวพรมแดน
หมวดหมู่:สนธิสัญญาเกี่ยวข้องกับการเปลี่ยนแปลงดินแดน
หมวดหมู่:ประเทศไทยในปี พ.ศ. 2449
โซนิคแอนด์เดอะแบล็กไนต์

โซนิคแอนด์เดอะแบล็กไนต์ (Sonikku to Ankoku no Kishi Sonic and the Black Knight) เป็นวิดีโอเกมแนวแพลตฟอร์ม พัฒนาโดยโซนิคทีม และจัดจำหน่ายโดยเซกา โดยเป็นส่วนหนึ่งของชุดเกม โซนิคเดอะเฮดจ์ฮ็อก ตัวเกมวางจำหน่ายบนเครื่องวีโดยเป็นเกมที่ 2 ในซีรีส์ โซนิคสตอรีบุ๊ก ต่อจากเกม โซนิคแอนด์เดอะซีเคร็ต (2007) ตัวเกมถูกเซ็ตอยู่ในโลกของกษัตริย์อาเธอร์ โดยผสมผสานกับความเร็วที่เป็นสัญลักษณ์ของโซนิคเข้ากับระบบการต่อสู้ด้วยดาบแบบใหม่ โดยใช้ฟังก์ชันการตรวจจับการเคลื่อนไหวของวีรีโมท
โซนิคแอนด์เดอะแบล็กไนต์ ได้รับกระแสวิจารณ์ผลมกัน โดยตัวเกมได้เสียงชื่นชมในด้านกราฟิก การนำเสนอ และเนื้อหาโบนัสมากมาย แต่ตัวเกมกลับถูกวิจารณ์ในด้านการควบคุมของเกม กลไกการเล่นฟันดาบ และลักษณะของโหมดหลายผู้เล่น โซนิคแอนด์เดอะแบล็กไนต์ ถูกถอดออกจากร้านค้าปลีกในปี 2010 หลังจากการตัดสินใจของเซกาในการถอดเกมในชุดเกมโซนิคที่มีคะแนนในเว็บไซต์เมทาคริติกต่ำกว่าค่าเฉลี่ยทั้งหมดเพื่อเพิ่มมูลค่าให้กับแบรนด์

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2552
หมวดหมู่:เกมสำหรับนินเท็นโดวี
หมวดหมู่:วิดีโอเกมแฟนตาซี
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:โซนิคเดอะเฮดจ์ฮ็อก
หมวดหมู่:วิดีโอเกมที่อิงจากตำนานกษัตริย์อาเธอร์
เกาะจวง

เกาะจวง เป็นหนึ่งใน 9 เกาะของหมู่เกาะแสมสาร ตั้งอยู่ในเขตตำบลแสมสาร อำเภอสัตหีบ จังหวัดชลบุรี มีเนื้อที่ 1.248 ตารางกิโลเมตร อยู่ในการดูแลของกองทัพเรือ เป็นเขตหวงห้ามของทหารเรือที่ไม่อนุญาตให้ขึ้นไปบนเกาะ แต่สามารถมาดำน้ำตื้นบริเวณใกล้ ๆ เกาะได้
เกาะจวงเป็นเกาะขนาดเล็กที่มีเขาสูงทอดตามแนวยาวของเกาะ มีหาด 3 หาด คือ ทิศเหนือของเกาะเป็นหาดทราย ทิศตะวันออกเป็นหาดหินปนทราย หาดนี้เรียกว่า หาดหน้าบ้าน ส่วนใหญ่เป็นหิน เรือสามารถเข้าจอดได้ หาดที่ 3 ทิศใต้ของเกาะ เป็นหาดหินปนทรายลักษณะคล้ายหาดหน้าบ้าน เรียกว่า แหลมญี่ปุ่น หาดทรายเป็นที่เพาะพันธุ์และวางไข่ของเต่าทะเล สภาพป่าโดยทั่วไปเป็นป่าดิบแล้ง ป่าชายหาด และป่าหน้าผา

**อ้างอิง**
จวง
อิโรซุกุเซไกโนะอาชิตะการะ

อิโรซุกุเซไกโนะอาชิตะการะ (Irozuku Sekai no Ashita kara Iroduku: The World in Colors) เป็นซีรีส์อนิเมะโทรทัศน์ญี่ปุ่น 13 ตอน โดยสตูดิโอพีเอเวิกส์ ออกอากาศตั้งแต่เดือนตุลาคมธันวาคม พ.ศ. 2561 ทางผังรายการ Animeism

**โครงเรื่อง**
ใน พ.ศ. 2621 ฮิโตมิ สึกิชิโระเป็นเด็กสาววัยรุ่นจากครอบครัวแม่มดที่สูญเสียความรู้สึกเกี่ยวกับสีของเธอไปในขณะที่เธอสูญเสียผู้คนที่เธอรัก โคฮาคุ สึกิชิโระ ย่าของฮิโตมิ ผู้ซึ่งไม่อยากเห็นหลานสาวของเธอต้องทนทุกข์อีกต่อไป จึงส่งเธอย้อนอดีตไป 60 ปีใน พ.ศ. 2561 เพื่อพบกับตัวเองในวัย 17 ปีของเธอ

**การผลิตและออกอากาศ**
ซีรีส์อนิเมะโทรทัศน์ 13 ตอน เป็นผลิดสตูดิโอพีเอเวิกส์ อนิเมะกำกับโดย Toshiya Shinohara เขียนบทโดย Yuuko Kakihara ออกแบบตัวละครโดย Fly Yuki Akiyama ทำหน้าที่เป็นหัวหน้าผู้กำกับแอนิเมชันและกำลังดัดแปลงการออกแบบตัวละครสำหรับแอนิเมชัน Kurumi Suzuki เป็นผู้กำกับศิลป์ของซีรีส์ และ Junichi Higashi เป็นหัวหน้าฝ่ายศิลป์ Tomo Namiki และ Yoshimitsu Tomita เป็นผู้กำกับภาพ Naomi Nakano เป็นนักออกแบบสี Tachi Kiritani เป็นผู้กำกับคอมพิวเตอร์กราฟิกส์ และ Yō Yamada เป็นผู้กำกับเสียง Infinite ทำหน้าที่เป็นโปรดิวเซอร์สำหรับโครงการ เพลงประกอบซีรีส์ประพันธ์โดย Yoshiaki Dewa อนิเมะออกอากาศตั้งแต่วันที่ 6 ตุลาคมถึงวันที่ 29 ธันวาคม พ.ศ. 2561 และออกอากาศทางผังรายการ Animeism ทาง MBS, TBS, BS-TBS, AT-X, TUT, และ ATV มีการสตรีมเฉพาะบนแอมะซอนไพร์มวิดีโอทั่วโลก ยกเว้นในจีนจนถึงวันที่ 29 ธันวาคม พ.ศ. 2564 เมื่อ Hidive เริ่มสตรีมซีรีส์นี้บนบริการทั่วโลก (ยกเว้นในทวีปเอเชีย) เพลงเปิดคือ "17-sai" (17年, Jū-nana-sai, "17-years-old") โดย Haruka to Miyuki และเพลงปิดคือ "Mimei no Kimi to Hakumei no Mahō" No Kimi และ Twilight Magic) โดยนางิ ยานางิ
ในเดือนสิงหาคม พ.ศ. 2564 Sentai Filmworks ได้ประกาศซื้อสิทธิ์ของซีรีส์สำหรับโฮมวิดีโอและการเผยแพร่ดิจิทัลในทวีปอเมริกาเหนือ ฉบับพากย์ภาษาอังกฤษถูกเผยแพร่ใน Hidive ในวันที่ 19 มิถุนายน พ.ศ. 2565

**อ้างอิง**

**แหล่งข้อมูลอื่น**
  ja- 20794
หมวดหมู่:อนิเมะที่ออกฉายในปี พ.ศ. 2561
หมวดหมู่:การ์ตูนญี่ปุ่นเกี่ยวกับการเดินทางข้ามเวลา
หมวดหมู่:พีเอเวิกส์
จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดชัยนาท พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 2 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

**ภาพรวม**

**ผลการเลือกตั้งแบบบัญชีรายชื่อ (รวมทั้งจังหวัดชัยนาท)**

**ผลการเลือกตั้งแบบบัญชีรายชื่อ (รายเขตเลือกตั้ง)**

**ผลการเลือกตั้งแบบแบ่งเขต (รวมทั้งจังหวัดชัยนาท)**

**ผลการเลือกตั้งแบบแบ่งเขต (รายเขตเลือกตั้ง)**

**ผลการเลือกตั้งแบบบัญชีรายชื่อ**
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดชัยนาท
พรรค
คะแนนเสียง
ร้อยละ
ชาติไทย (1)
44,856
23.70
กิจสังคม (2)
572
0.30
พัฒนาชาติไทย (3)
511
0.27
ประชาธิปัตย์ (4)
18,117
9.57
ประชาชนไทย (5)
555
0.29
คนขอปลดหนี้ (6)
896
0.47
ธรรมชาติไทย (7)
274
0.15
แผ่นดินไทย (8)
566
0.30
ไทยรักไทย (9)
108,392
57.26
ความหวังใหม่ (10)
375
0.20
มหาชน (11)
9,025
4.77
ประชากรไทย (12)
352
0.19
ไทยช่วยไทย (13)
339
0.18
แรงงาน (14)
466
0.25
ชาติประชาธิปไตย (15)
428
0.23
กสิกรไทย (16)
156
0.08
ทางเลือกที่สาม (17)
82
0.04
รักษ์ถิ่นไทย (18)
262
0.14
พลังเกษตรกร (19)
2,785
1.47
พลังประชาชน (20)
276
0.15
บัตรดี
189,285
95.39
บัตรเสีย
6,667
3.36
ไม่ประสงค์ลงคะแนน
2,479
1.25
ผู้มาใช้สิทธิ์เลือกตั้ง
198,431
75.67
ผู้มีสิทธิ์เลือกตั้ง
262,236
100.00

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองชัยนาท อำเภอสรรพยา อำเภอมโนรมย์ และอำเภอวัดสิงห์ (ยกเว้นตำบลบ่อแร่ ตำบลหนองขุ่น และตำบลวังหมัน)

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอสรรคบุรี อำเภอหันคา อำเภอวัดสิงห์ (เฉพาะตำบลบ่อแร่ ตำบลหนองขุ่น และตำบลวังหมัน) กิ่งอำเภอเนินขาม และกิ่งอำเภอหนองมะโมง

**ดูเพิ่ม**
 จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544- จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของสำนักงานคณะกรรมการการเลือกตั้ง
ชัยนาท
หมวดหมู่:การเลือกตั้งในจังหวัดชัยนาท
หมู่เกาะแสมสาร

หมู่เกาะแสมสาร เป็นหมู่เกาะที่อยู่นอกสุดของอ่าวไทยตอนบน ตั้งอยู่ทางด้านทิศใต้ของอำเภอสัตหีบ จังหวัดชลบุรี ประกอบด้วยเกาะต่าง ๆ รวม 9 เกาะ คือ เกาะแสมสาร เกาะแรด เกาะฉางเกลือ เกาะโรงโขน เกาะโรงหนัง เกาะจวง เกาะจาน เกาะขาม และเกาะปลาหมึก
ในอดีตเกาะแสมสารเป็นที่พักและท่าขนส่งสัตว์ทะเลของเรือประมงและเรือทะเล รวมถึงมีชาวประมงอยู่อาศัยตามเกาะต่าง ๆ ในหมู่เกาะ แต่ปัจจุบันเกาะทุกเกาะอยู่ภายใต้การดูแลของกองทัพเรือ โดยเมื่อ พ.ศ. 2541 หมู่เกาะแสมสารเป็นพื้นที่ปกปักพันธุกรรมพืชทางทะเลของโครงการอนุรักษ์พันธุกรรมพืชฯ
หมู่เกาะแสมสารประกอบด้วยเกาะขนาดเล็กที่เป็นภูเขาสูงจากระดับน้ำทะเลปานกลางไม่เกิน 180 เมตร มีภูมิอากาศสม่ำเสมอทั้งหมู่เกาะ เกาะต่าง ๆ ของหมู่เกาะแสมสาร มักปรากฎผาหินที่เกิดจากการกัดชะของคลื่นและลม โดยเฉพาะทางด้านทะเลนอก ผาบางแห่งเป็นก้อนหินขนาดใหญ่ บางแห่งมีซอกหินเป็นที่สะสมของดินหรืออินทรีย์วัตถุเพียงเล็กน้อย

**อ้างอิง**
แสมสาร
หมู่เกาะมัน

หมู่เกาะมัน เป็นหมู่เกาะที่ตั้งอยู่ในเขตตำบลกร่ำ อำเภอแกลง จังหวัดระยอง ประกอบด้วยเกาะ 3 เกาะ คือ เกาะมันใน เกาะมันกลาง และเกาะมันนอก ซึ่งเรียงตัวในแนวเหนือใต้ อยู่ในความดูแลของศูนย์วิจัยทรัพยากรทางทะเลและชายฝั่งอ่าวไทยฝั่งตะวันออก กรมทรัพยากรทางทะเลและชายฝั่ง และยังเป็นพื้นที่ดำเนินการของโครงการอนุรักษ์เต่าทะเลตามพระราชเสาวนีย์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เกาะที่อยู่ใกล้แผ่นดินที่สุดคือเกาะมันในมีระยะห่างจากอ่าวมะขามป้อมประมาณ 5 กิโลเมตร และเป็นเกาะที่มีขนาดใหญ่ที่สุด มีเนื้อที่ประมาณ 131 ไร่  เกาะมันกลางอยู่ห่างจากอ่าวมะขามป้อมประมาณ 6 กิโลเมตร และเกาะมันนอกอยู่ห่างจากอ่าวมะขามป้อมซึ่งมีแม่น้ำประแสร์ เป็นเกาะที่มีเนื้อที่ประมาณ 95 ไร่ เป็นเกาะที่เล็กที่สุดในบรรดาหมู่เกาะมัน ในช่วงเวลาน้ำลดจะเกิดเป็นทะเลแหวกเป็นสันทรายโผล่ขึ้นมาเป็นสันทรายทอดยาวจากเกาะมันในไปจนถึงเกาะมันกลาง มีระยะทางประมาณ 200 เมตร เป็นปรากฏการณ์ที่เกิดขึ้นปีละครั้งในทุก ๆ ช่วงเดือนเมษาจนของทุก ๆ ปี 
พื้นที่โดยรอบเกาะมันในและเกาะมันกลางเป็นพื้นที่ตื้น ระดับน้ำด้านนอกเกาะลึกประมาณ 10 เมตร ส่วนเกาะมันนอกได้รับอิทธิพลจากแม่น้ำน้อยกว่าสองเกาะด้านใน มีระดับน้ำลึกกว่า คือ ประมาณ 15–20 เมตร พบพรรณพืชในหมู่เกาะมันทั้งสิ้น 60 วงศ์ 151 ชนิด จากข้อมูล พ.ศ. 2551 สัตว์ที่พบ พบสัตว์สะเทินน้ำสะเทินบก 2 ชนิด สัตว์เลื้อยคลาน 15 ชนิด สัตว์เลี้ยงลูกด้วยนม 8 ชนิด และนก 80 ชนิด แนวปะการัง ซึ่งมีพื้นที่ทั้งหมด ประมาณ 1,240 ไร่ โดยทั่วไปแนวปะการังมีความกว้างประมาณ 100-200 เมตร ก่อตัวสิ้นสุดที่ความลึก 3-7 เมตร

**อ้างอิง**
มัน
มัน
ฌาปนสถานโกลเดอส์กรีน

ฌาปนสถานโกลเดอส์กรีน
ฌาปนสถานโกลเดอส์กรีน (Golders Green Crematorium) เป็นฌาปนสถานและที่บรรจุอัฐิแห่งแรกของกรุงลอนดอน สร้างเมื่อ พ.ศ. 2443 เสร็จเมื่อ พ.ศ. 2445 ตั้งในเขตบาร์เนต ที่ดินที่ตั้งฌาปนสถานซื้อมาด้วยเงินจำนวน 6,000 ปอนด์ทองคำ (เทียบเท่า 135,987 ปอนด์เมื่อ พ.ศ. 2564) ฌาปนสถานโกลเดอส์กรีน ประกอบด้วยโรงสวด ห้องเผา สวน และสุสานเก็บอัฐิ
ในอดีตก่อนปี พ.ศ. 2428 การเผาศพถือเป็นวิธีจัดการศพที่ผิดกฎหมายในสหราชอาณาจักร ต่อมาเมื่อมีความต้องการใช้ที่ดินเพื่อทำประโยชน์อื่นที่มิใช่การฝังศพ จึงได้จัดสร้างฌาปนสถานโวกิง ที่จังหวัดเซอร์รีย์ ใกล้นครหลวงลอนดอน  ต่อมาเมื่อมีความต้องการเผาศพแทนฝังศพมากขึ้น จึงได้จัดการให้มีฌาปนสถานขึ้นในเขตกรุงลอนดอน ฌาปนสถานโกลเดอส์กรีนออกแบบโดยเออร์เนสต์ จอร์จ และอัลเฟรด ยีตส์ ในรูปแบบลอมบาร์ดี และมีวิลเลียม โรบินสัน เป็นนักจัดสวน การก่อสร้างฌาปนสถานโกลเดอส์กรีนเป็นไปอย่างช้า ๆ ตามทุนทรัพย์ทีมี
ซิกมันด์ ฟรอยด์  นักประสาทวิทยาชาวออสเตรีย ถึงแก่กรรมเมื่อ พ.ศ. 2482 ศพของฟรอยด์ถูกนำมาฌาปนกิจ ณ ฌาปนสถานแห่งนี้ก่อนนำอัฐิบรรจุไว้ในอนุสรณ์สถานพร้อมกับอัฐิของภรรยาของเขา
ครั้นพระบาทสมเด็จพระปกเกล้าเจ้าอยู่หัวเสด็จสวรรคตในปี พ.ศ. 2484 ได้นำประกอบพิธีถวายพระเพลิงพระบรมศพ ณ ฌาปนสถานแห่งนี้ โดยมิได้ปฏิบัติตามโบราณราชประเพณี กล่าวคือ หลังจากประกอบพิธีเสร็จแล้ว เจ้าหน้าที่จึงเชิญพระบรมศพที่บรรจุหีบอยู่ไปเผาในห้องเผาซึ่งแยกต่างหากจากโรงสวด เมื่อเสร็จการแล้วจึงเชิญพระบรมอัฐิไปรักษาไว้ที่พระตำหนักคอมพ์ตัน ต่อมาในปี พ.ศ. 2492 สมเด็จพระนางเจ้ารำไพพรรณี พระบรมราชินี จึงทรงนำพระบรมอัฐิกลับประเทศไทยเพื่อเก็บรักษาไว้ที่พระที่นั่งจักรีมหาปราสาท

**ดูเพิ่ม**
 พระบาทสมเด็จพระปกเกล้าเจ้าอยู่หัว- ซีคมุนท์ ฟร็อยท์ หรือซิกมันด์ ฟรอยด์ 

**อ้างอิง**

ก
ก
แม่แบบ:เหตุการณ์ปัจจุบัน/2565 พฤศจิกายน 15

ความขัดแย้งและการโจมตีทางอาวุธ- การรุกรานยูเครนโดยรัสเซีย พ.ศ. 2565
** ขีปนาวุธรัสเซียระลอกหนึ่งโจมตีหลายเมืองทั่วประเทศยูเครน รวมทั้งกรุงเคียฟ สร้างความเสียหาย "ร้ายแรง" ต่อสิ่งอำนวยความสะดวกด้านพลังงาน  (เดอะการ์เดียน)
** เกิดเหตุโจมตีด้วยขีปนาวุธในหมู่บ้าน Przewodów ทางตะวันออกของโปแลนด์ ส่งผลให้มีผู้เสียชีวิต 2 ราย โจ ไบเดน ประธานาธิบดีสหรัฐ กล่าวว่า ขีปนาวุธที่ระเบิดในโปแลนด์เกิดจากขีปนาวุธป้องกันภัยทางอากาศของยูเครน ก่อนหน้านี้ เจ้าหน้าที่สหรัฐบอกกับสำนักข่าวเอพีว่าการค้นพบเบื้องต้นบ่งชี้ว่าขีปนาวุธที่โจมตีโปแลนด์นั้นถูกกองทัพยูเครนยิงใส่ในขณะที่ขีปนาวุธรัสเซียกำลังพุ่งเข้ามา  (รอยเตอร์ส)  (รอยเตอร์ส 2)
*** กระทรวงการต่างประเทศโปแลนด์ระบุว่าเป็น "ขีปนาวุธที่ผลิตโดยรัสเซีย" และเรียกเอกอัครราชทูตรัสเซียประจำโปแลนด์เข้าชี้แจง  (รอยเตอร์ส)  (เอพี)
สุขภาพและสิ่งแวดล้อม- ประชากรโลกทะลุ 8 พันล้านคน ตามข้อมูลของสหประชาชาติ  (เดอะไทม์ส)
ความสัมพันธ์ระหว่างประเทศ- การประชุมสุดยอดประจำปีของกลุ่ม 20 เป็นเวลา 2 วันที่นูซา ดูอา บาหลี ประเทศอินโดนีเซีย ได้เริ่มต้นขึ้น  (รอยเตอร์ส)
}
ดีน เบร์ตา บิญญาเลส

ดีน เบร์ตา บิญญาเลส (Dean Berta Viñales; 20 เมษายน ค.ศ. 2006 – 25 กันยายน ค.ศ. 2021) เป็นนักแข่งรถมอเตอร์ไซค์มืออาชีพชาวสเปน เขาเข้าร่วมการแข่งขันซูเปอร์สปอร์ต 300 ชิงแชมป์โลก สำหรับทีมบิญญาเลสเรซซิงด้วยรถยามาฮา YZF-R3
เบร์ตา บิญญาเลสเป็นลูกพี่ลูกน้องของมาเวอร์ริก บิญญาเลส แชมป์โลกโมโต3 และอิซาอัก บิญญาเลส ผู้ลงแข่งขันในรุ่น 125 ซีซี, โมโต3, โมโต2 และซุเปอร์สปอร์ตชิงแชมป์โลก

**อ้างอิง**
หมวดหมู่:บุคคลจากแคว้นกาตาลุญญา
หมวดหมู่:นักแข่งรถที่เสียชีวิตระหว่างการแข่งขัน
หมวดหมู่:นักแข่งรถจักรยานยนต์
คัง ฮย็อง-ซ็อก

คัง ฮย็อง-ซ็อก (, Kang Hyung-seok; เกิด 1 มกราคม ค.ศ. 1992) เป็นนักแสดงละครเวที ภาพยนตร์ และโทรทัศน์ของเกาหลีใต้ เขามีชื่อเสียงจากบทบาทของเขาในละครเรื่อง โด โด ซอล ซอล ลา ลา ซอล (2020), โฮมทาวน์ ชะชะช่า (2021), ลอสต์ (2021) และภาพยนตร์เรื่อง อาจุมม่า (2022)

**ผลงานการแสดง**

**ภาพยนตร์**

**อ้างอิง == 


**แหล่งข้อมูลอื่น== - Kang_Hyung-suk- Kang Hyung-seok-  Kang Hyung-seok at Daum Encyclopedia ko-  Kang Hyung-seok at PlayDB ko

หมวดหมู่:นักแสดงชายชาวเกาหลีใต้ 
หมวดหมู่:บุคคลที่เกิดในปี พ.ศ. 2535
หมวดหมู่:นักแสดงชายจากโซล
ชเว อู-ซ็อง

ชเว อู-ซ็อง (Choi Woo-sung; เกิด 21 พฤษภาคม ค.ศ. 1997) เป็นนักแสดงชาวเกาหลีใต้ เขามีชื่อเสียงจากการรับบท อี ดัน ในละครโทรทัศน์เรื่อง รูมเมตฉันคือคุณชายจิ้งจอก (2021) ทางช่องทีวีเอ็น

**ผลงานการแสดง**

**ภาพยนตร์**

**อ้างอิง == 


**แหล่งข้อมูลอื่น == - Choi_Woo-sung- 11515043

หมวดหมู่:นักแสดงชายชาวเกาหลีใต้ 
หมวดหมู่:บุคคลที่เกิดในปี พ.ศ. 2540
หมวดหมู่:ศิษย์เก่าจากมหาวิทยาลัยทงกุก
วัดเทพเจริญ (จังหวัดชุมพร)

วัดเทพเจริญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าข้าม อำเภอท่าแซะ จังหวัดชุมพร
วัดเทพเจริญ หรือ วัดถ้ำรับร่อ ตั้งอยู่บริเวณเขารับร่อหรือภูเขาพระ ซึ่งเป็นที่ตั้งของเมืองอุทุมพร ในอดีตเป็นเมืองท่ารักษาด่านทางข้ามคอคอดมลายู ตั้งเป็นวัดเมื่อ พ.ศ. 2470	ได้รับพระราชทานวิสุงคามสีมาเมื่อ พ.ศ. 2471
ภายในวัดมีถ้ำต่าง ๆ กว่า 8 แห่ง แต่ที่เหมาะสำหรับนักท่องเที่ยวมีอยู่ 3 ถ้ำ ได้แก่ ถ้ำอ้ายเตย์ ถ้ำพระ และถ้ำไทร ภายในก็ยังมีพระพุทธรูปให้ชมด้วย เด่นที่สุดคือ พระพุทธรูปปางมารวิชัยที่ว่ากันว่ามีอยู่ภายในถ้ำเหล่านี้ถึง 577 องค์ ภายในถ้ำอ้ายเตย์ดัดแปลงเพื่อใช้เป็นสถานที่วิปัสสนากรรมฐาน มีภาพเขียนสีพระพุทธรูปปางไสยาสน์อยู่บนผนังถ้ำ คาดว่าเป็นศิลปะอยุธยา แต่ยังวาดไม่เสร็จ และมีถ้ำไทร ซึ่งเดิมเป็นที่พำนักของเจ้านายชั้นผู้ใหญ่คราวสร้างศาลหลักเมือง มีหินงอกหินย้อย
บริเวณศาลาราษฎร์สามัคคีเป็นที่ตั้งสังขารของหลวงปู่ไสยซึ่งมรณภาพแล้วแต่ร่างกายไม่เน่าเปื่อย และมีรอยพระพุทธบาทหินทรายสลักภาพลายมงคล 108 ประการ ขอบสลักภาพการตั้งถิ่นฐานของชนกลุ่มน้อย
นอกจากนั้นวัดยังมีพิพิธภัณฑ์วัดเทพเจริญ โดยใช้ศาลาการเปรียญหลังเก่าจัดเป็นพิพิธภัณฑ์ท้องถิ่น ของจัดแสดงหลากหลายมาก เช่น พระพุทธรูป เครื่องกระเบื้อง เครื่องทองเหลือง ของใช้ของเจ้าเมืองเก่า และดาบจำลองของพระยานคร เป็นต้น

**อ้างอิง**
เทพเจริญ
เกาะมะพร้าว (จังหวัดชุมพร)

เกาะมะพร้าว เป็นเกาะขนาดเล็กในพื้นที่อุทยานแห่งชาติหมู่เกาะชุมพร ตำบลหาดทรายรี อำเภอเมืองชุมพร จังหวัดชุมพร ห่างฝั่งแผ่นดินใหญ่ 1 กิโลเมตร มองจากเขาเจ้าเมืองที่หาดทรายรี จะเห็นหาดทรายขาวยาวประมาณ 50 เมตร อยู่ทางตะวันตกของเกาะ เกาะมีพื้นที่ 0.209 ตารางกิโลเมตร
บนเกาะมีแนวปะการังอยู่ในสภาพสมบูรณ์ อยู่ทางตะวันตกของเกาะ นักท่องเที่ยวจึงสามารถลงเล่นน้ำและดำน้ำดูปะการังน้ำตื้นได้ แหล่งดำน้ำชมปะการังซึ่งมีแนวปะการังริมฝั่งประมาณ 100–200 เมตร พบปะการังตายประมาณร้อยละ 40–50 ชนิดที่พบได้แก่ ปะการังโขด ปะการังวงแหวน และปะการังเขากวาง อย่างไรก็ตาม เนื่องจากเกาะมะพร้าวเป็นเกาะสัมปทานรังนกนางแอ่น นักท่องเที่ยวที่ต้องการขึ้นเกาะต้องแจ้งสำนักงานจังหวัดชุมพรทราบล่วงหน้าอย่างน้อย 1 สัปดาห์

**อ้างอิง**
มะพร้าว
หมวดหมู่:อำเภอเมืองชุมพร
เกาะมะพร้าว (จังหวัดภูเก็ต)

เกาะมะพร้าว เป็นเกาะที่ตั้งอยู่ในตำบลเกาะแก้ว อำเภอเมืองภูเก็ต จังหวัดภูเก็ต มีพื้นที่ราว 2,620 ไร่ ส่วนใหญ่เป็นสวนมะพร้าวจึงชื่อว่า "เกาะมะพร้าว" ชาวบ้านบนเกาะส่วนใหญ่เป็นชาวมุสลิม
ชาวบ้านบนเกาะประกอบอาชีพทำการประมง สวนยาง และสวนมะพร้าวมาหลายชั่วอายุคน มีสัตว์ทะเลอาศัยอยู่มากมายตามชายหาด มีปูม้า หอยลาย หอยแครง ปลานานาชนิด หอยแมลงภู่ชนิดต่าง ๆ และปูเสฉวนเป็นต้น บนเกาะมีท่าเรือ 2 แห่ง คือ ท่าเรือหน้าหาด อยู่ฝั่งตะวันตกของเกาะเป็นท่าเรือสำหรับนักท่องเที่ยวจากภูเก็ต และอีกแห่งคือ ท่าเรือหน้าบ้าน ตั้งอยู่ทางทิศเหนือ เป็นท่าเรือขนส่งสินค้าของชาวประมง 
เกาะมะพร้าวยังเป็นสถานที่ท่องเที่ยว มีบังกะโล โรงแรม ศูนย์บริการอาหารต่าง ๆ มีทั้งแพเลี้ยงหอยมุก แพร้านอาหาร ป่าโกงกาง ผาหินเล็กๆ รวมถึงต้นไทรอายุกว่า 100 ปี

**อ้างอิง**
มะพร้าว
มะพร้าว
ประเทศรัสเซียใน พ.ศ. 2565

ประเทศรัสเซียใน พ.ศ. 2565 เป็นปีที่ 31 ของสหพันธรัฐรัสเซีย

**ผู้นำ**
 ประธานาธิบดีรัสเซีย: วลาดิเมียร์ ปูติน- นายกรัฐมนตรีรัสเซีย: มิคาอิล มิชูสติน- ประธานแห่งสภาสหพันธ์: วาเลนติน่า มัตเวียงโก้- ประธานสภาดูมา: วาเชสลาฟ โวโลดิน

**ผู้เสียชีวิต**

**มกราคม**
3 มกราคม – โอลก้า กาฟริโลวา อายุ 64 ปี นักพุ่งแหลนชาวรัสเซีย
*5 มกราคม – ฟิลซา คามิดุลลิน, อายุ 86 ปี, นักเศรษฐศาสตร์และนักการเมืองชาวรัสเซีย, วุฒิสมาชิก (2003–2005)
*6 มกราคม – วลาดิเมียร์ กูเดฟ, อายุ 81 ปี, นักการทูตรัสเซีย, เอกอัครราชทูตโซเวียตประจำอิหร่าน (1987–1993), อียิปต์ (1995–2000) และจอร์เจีย (2000–2002)
*7 มกราคม –
** อนาโตลี ควัชนิน, อายุ 75 ปี, นายทหารรัสเซีย, เสนาธิการทั่วไป (1997–2004), โควิด-19
** อเล็กซานเดอร์ ทิโมฟีฟสกี, อายุ 88 ปี, นักเขียน นักแต่งเพลง และนักเขียนบทชาวรัสเซีย (เดอะสโตนฟลาวเออร์)date=September 2022 
*8 มกราคม –
** อเล็กซานเดอร์ เลเบเดฟ-ฟรอนตอฟ อายุ 61 ปี จิตรกรชาวรัสเซีย นักคอลลาจ และนักดนตรี
** วิกเตอร์ มาซิน, อายุ 67 ปี, นักยกน้ำหนักชาวรัสเซีย, แชมป์โอลิมปิก (1980).
** นีน่า โรเชว่า อายุ 73 ปี นักสกีครอสคันทรีชาวรัสเซีย ผู้ชนะเลิศเหรียญเงินโอลิมปิก (1980)

**กุมภาพันธ์**
8 กุมภาพันธ์ – วาเลนติน่า โพลูคิน่า นักวิชาการวรรณกรรม (b. 1936)

**มีนาคม**
1 มีนาคม – อเลฟติน่า โคลชินา, อายุ 91 ปี, นักสกีครอสคันทรีชาวรัสเซีย, แชมป์โอลิมปิก (1964)
*4 มีนาคม – วาเลนไทน์ คินส์, อายุ 84 ปี, นักการเมืองรัสเซีย, รอง (1995–2003)
*7 มีนาคม – วาซิลี่ อัสตาฟาเยฟ, อายุ 102 ปี, ชาวรัสเซีย พันเอกกองทัพโซเวียต 

**เมษายน**
6 เมษายน – วลาดิเมียร์ ซีรินอฟสกี ผู้นำของพรรคชาตินิยมขวาสุด  พรรคเสรีประชาธิปไตยแห่งรัสเซีย (บี. 1946 )

**พฤษภาคม**
2 พฤษภาคม – ยูริ วาเซนิน, อายุ 73 ปี, นักฟุตบอลชาวรัสเซีย (ซาเรีย โวโรชิลอฟกราด, ทีมชาติสหภาพโซเวียต) และผู้จัดการ(บัลติกา คาลินินกราด)
*4 พฤษภาคม – ยูลิยา โวเยโวดินา, อายุ 50 ปี, นักกีฬาโอลิมปิกชาวรัสเซีย (2004)
*7 พฤษภาคม – ยูริ อาเวอร์บัค อายุ 100 ปี ปรมาจารย์หมากรุกและนักหมากรุกชาวรัสเซีย

**มิถุนายน**
1 มิถุนายน – อเล็กซานเดอร์ เบิร์กตอฟ อายุ 46 ปี นักฟุตบอลชาวรัสเซีย (Rotor Volgograd, CSKA Moscow)
*2 มิถุนายน –
** อันเดรย์ กาโปนอฟ-เกรคอฟ อายุ 95 ปี, นักฟิสิกส์ชาวรัสเซีย
** อนาโตลี โพครอฟสกี อายุ 91 ปี, ศัลยแพทย์หลอดเลือดชาวรัสเซีย

**กรกฎาคม**
1 กรกฎาคม –
** ยูริ คาลิอัลลิน อายุ 78 ปี นาวิกโยธินรัสเซีย
** สตานิสลาฟ ลีโอโนวิช อายุ 63 ปี นักสเก็ตลีลาโอลิมปิกชาวรัสเซีย (1980)
*2 กรกฎาคม –
** ดมิทรี โคลเกอร์ อายุ 54 ปี นักฟิสิกส์ชาวรัสเซีย มะเร็งตับอ่อน
** เลโอนิด ชวาร์ตสมัน อายุ 101 ปี, นักเคลื่อนไหวชาวรัสเซีย (เชบูราชกา, 38 แพรอตส์, ดอกไม้สีแดง)

**สิงหาคม**
1 สิงหาคม – มิคาอิล โกโลวาตอฟ อายุ 72 ปี เจ้าหน้าที่ข่าวกรองรัสเซีย (KGB)
*2 สิงหาคม – นิโกเลย์ เยฟิมอฟ อายุ 89 ปี นักข่าวชาวรัสเซีย
*30 สิงหาคม – มีฮาอิล กอร์บาชอฟ ผู้นำของสหภาพโซเวียตคนที่ 8 และคนสุดท้าย , ผู้ได้รับรางวัลโนเบลสาขาสันติภาพ  (b. 1931) 

**กันยายน**
1 กันยายน – ราวิล มากานอฟ, อายุ 67 ปี, ผู้บริหารปิโตรเลียมของรัสเซีย (ลุกออยล์), ตกจากที่สูง
*4 กันยายน – บอริส ลากูติน อายุ 84 ปี นักมวยชาวรัสเซีย แชมป์โอลิมปิก (1964, 1968 )

**อ้างอิง ==
ประเทศรัสเซียใน พ.ศ. 2566

ประเทศรัสเซียใน พ.ศ. 2566 เป็นปีที่ 32 ของสหพันธรัฐรัสเซีย

**ผู้นำ**

**เหตุการณ์**

**กำหนดการ**
10 กันยายน
** การเลือกตั้งระดับภูมิภาคของรัสเซีย 2023
** การเลือกตั้งสภาดูมารัสเซียครั้งที่ 8

**อ้างอิง ==
ไอโหเฬ

ไอโหเฬ (อักษรโรมัน: Aihole) หรือ ไอหัฬ (ಐಹೊಳೆ) หรือชื่ออื่น ๆ ไอวัฬฬี, อารยปุระ, อหิโวฬาฬ  เป็นแหล่งโบราณสถานที่ประกอบด้วยหมู่ศานสถานของศาสนาพุทธ, ไชนะ และ ศาสนาฮินดู สร้างขึ้นในราวศตวรรษที่ 6-12p=151 ซากของสิ่งปลูกสร้างที่พบในปัจจุบันส่วนใหญ่สร้างขึ้นในศตวรรษที่ 7-10 หมู่สิ่งปลูกสร้างไอโหเฬประกอบด้วยวิหารหินและถ้ำวิหารมากกว่าหนึ่งร้อยยี่สิบแห่ง กระจายตัวไปทั่วที่ราบลุ่มแม่น้ำมัลลประภา ในอำเภอภคัลโกฏ โดยมีหมู่บ้านใกล้สุดคือหุนาคุณฑ์ ซึ่งห่างออกไป 35 กิโลเมตร
ไอโหเฬตั้งอยู่ abbr= ห่างจากพทามี และราย abbr= จากปัฏฏทกัล ซึ่งล้วนเป็นแหล่งสำคัญของสถาปัตยกรรมจาลุกยะ ทั้งไอโหเฬและพทามีเฟื่องฟูขึ้นในศตวรรษที่ 6 ในบานะแหล่งปลูกสร้างสถาปัตยกรรมสำคัญของจาลุกยะpp=12–29, 78–86
ในบรรดาวิหารของไอโหเฬประกอบด้วยราวหนึ่งร้อยวิหารที่เป็นมนเทียรของศาสนาฮินดู, สองสามหลังเป็นของไชนะ และหนึ่งหลังเป็นของศาสนาพุทธ ทั้งหมดล้วนสร้างให้อยู่ร่วมกันและตั้งอยู่ใกล้เคียงกัน บนพื้นที่กว่า km2 มนเทียรของฮินดูประกอบด้วยมนเทียรบูชาพระศิวะ, พระวิษณุ, พระทุรคา, พระสูรยะ และเทพเจ้าฮินดูองค์อื่น ๆ ส่วนวิหารไชนะบูชามหาวีระ, ปารศวนาถ, เนมินาถ และตีรถังกรองค์อื่น ๆpp=12–19 ส่วนของพุทธเป็นอารามและวัดขนาดเล็ก นอกวิหารแล้วยังมีอาราม กุฏิ บ่อน้ำ บ่อน้ำขั้นบันได ที่ตั้งอยู่ประกอบกับวิหารสำคัญ ๆpp=12–29, 78–86

**อ้างอิง**

**บรรณานุกรม**
 isbn=978-81-7536-534-6
*isbn=978-81-7536-113-3
*isbn=978-81-208-0705-1
*isbn=978-8120820524
*isbn=978-0-19-563805-9- isbn=978-1-4438-6734-4- isbn=978-0-304-70739-3- oclc= 327494- isbn=978-81-7017-312-0- isbn=978-81-208-0224-7-  jstor=3250288 - isbn=978-0-226-53230-1- isbn=978-0-19-565651-0- isbn=978-93-83098-33-0- isbn= 978-81-8495-600-9- isbn= 978-81-86526-00-2- isbn=978-81-317-1677-9
*isbn=978-81-208-0878-2
*isbn=978-0-87413-684-5- year=1978
*isbn=978-0-521-26693-2
*isbn=978-1-4443-2351-1
*isbn=978-81-7017-362-5
หมวดหมู่:สิ่งก่อสร้างในรัฐกรณาฏกะ
หมวดหมู่:โบสถ์พราหมณ์ในรัฐกรณาฏกะ
หมวดหมู่:ไชนมนเทียรในรัฐกรณาฏกะ
เยเลนา ยาคอฟเลวา

เยเลนา อะเลคซีวา ยาคอฟเลวา (Еле́на Алексе́евна Я́ковлева) เป็นนักแสดงชาวโซเวียตและชาวรัสเซียที่บทบาทเธอรู้จักกันในชื่อหนังเช่นอินเตอร์เกิล, นาบิส, เยชเช่ราซนาบิส! เช่นเดียวกันกับหนังที่โด่งดังเช่น คาเมนสกายา
เธอเป็นนักแสดงหญิงที่อยู่ระยะยาวที่สุดในโรงละครซอฟเรเมนนิก ในปี 2002 ยาคอฟเลวาได้รับอิสริยาภรณ์ศิลปินประชาชนรัสเซีย  นอกจากนี้ยังได้รับรางวัลแห่งรัฐของรัสเซียในสาขาวรรณกรรมและศิลปะในปี 2000  ซึ่งเธอได้รับอิสริยาภรณ์ของเหรียญเกียรติยศในปี 2006

**ประวัติ**
หลังจากจบการศึกษาจากโรงเรียนมัธยม ยาคอฟเลวาได้รับการยอมรับให้เป็นหนึ่งในโรงละครชั้นนำในโรงละครซอฟเรเมนนิก ซึ่งในปี 1986 เธอถูกเสนอให้ไปที่โรงละครมอสโกซึ่งเป็นโรงละครที่ตั้งอยู่ในมอสโก

**ผลงาน**

**อ้างอิง**

**แห่งข้อมูลอื่น**
  Official Website ru- id=0945094
หมวดหมู่:บุคคลที่เกิดในปี พ.ศ. 2504
หมวดหมู่:นักแสดงรัสเซีย
หมวดหมู่:บุคคลที่ยังมีชีวิตอยู่
เตลกุปิ

เตลกุปิ (তেলকুপি) เป็นแหล่งโบราณคดีจมน้ำในอำเภอปุรุลิยา รัฐเบงกอลตะวันตก ประเทศอินเดีย พื้นที่และโบสถ์พราหมณ์ที่ตั้งอยู่ในบริเวณถูกจมน้ำในปี 1959 อันเป็นผลจากการสร้างเขื่อนกั้นแม่น้ำทโมทารที่ปันเจต อำเภอธานพาท ซึ่งในเวลานั้นอยู่ในรัฐพิหาร
ชื่อเดิมของเตลกุปิคือ ไตลกัมปิ (Tailakampi) เป็นราชธานีในรัชสมัยของรุทรศิขร กษัตริย์ท้องถิ่นที่ครองราชย์ในสมยัศตวรรษที่ 11 ผู้ทรงช่วยกษัตริย์แห่งปาละ รามปาละ สู้รบแย่งวเรนทร คืนมาจากภีมะ พระราชพงศาวดารปัญจโกฏราชของราชวงศ์ศิขรมีกล่าวถึงรุทรศิขรว่าขึ้นสู่อำนาจในปี 1098223 นักประวัติศาสตร์ นิหารรันชัน ราย สันนิษฐานว่ารุทรศิขรครองราชย์ในปี 1070 ถึง 1120 สันธยกร นันทิ เขียนไว้ในบทกวี รามจริตัม ว่ารุทรศิขรเป็นผู้ปราดเปรื่องด้านการรบประดุจไฟป่าที่แผดเผา
ในปี 1878 นักโบราณคดีขาวอาร์มีเนีย-อินเดีย โยเซฟ เดวิด เบกลาร์ ได้เขียนบรรยายถึงโบสถ์พราหมณ์แห่งเตกุลปิเป็นครั้งแรกในรายงานให้กับกรมสำรวจโบราณคดีอินเดีย6 ในรายงานนี้เขาระบุว่าพื้นที่ของเตกุลปิเต็มไปด้วยวิหารมากมาย มากกว่าหลายที่ในแถบที่ราบสูงโจตนาคปุระ เขาแบ่งหมู่มนเทียรเหล่านี้ออกเป็นสามกลุ่ม กลุ่มใหญ่สุดอยู่ทางเหนือของหมู่บ้านเตลกุปิ ใกล้กับแม่น้ำทโมทาร กลุ่มที่สองอยู่ทางตะวันตก และกลุ่มที่สามอยู่ทางตะวันออกเฉียงใต้ของหมู่บ้านRp|170

**อ้างอิง**
หมวดหมู่:สิ่งก่อสร้างในรัฐเบงกอลตะวันตก
เทอุฬะ

ลิงคราชเทวสถาน
เทอุฬะ (ଦେଉଳ deuḷa) เป็นองค์ประกอบทางสถาปัตยกรรมในสถาปัตยกรรมโบสถ์พราหมณ์แบบกลิงคะ ที่พบได้ในโบสถ์พราหมณ์ของโอริศาในอินเดียตะวันตก คำว่า "เทอุฬะ" มาจากภาษาโอริยา เป็นคำเรียกเฉพาะของสิ่งปลูกสร้างรูปแบบเฉพาะที่พบได้ในวิหารส่วนใหญ่ในโอริศา
เทอุฬะสามารถแบ่งย่อยได้เป็นสามรูปแบบหลัก ๆ คือ เรขเทอุฬะ (Rekha Deula) โดยมาจากคำว่า เรข ในภาษาโอริยา ซึ่งแปลว่าเส้นตรง เรขเทอุฬะมีลักษณะเทียบเท่ากับศิขร ตั้งอยู่เหนือครรภคฤห์ในสถาปัตยกรรมของอินเดียเหนือ, ปีธเทอุฬะ (Pidha Deula) มีลักษณะเป็นรูปพิรามิด คลุมสิ่งปลูกสร้างรูปสี่เหลี่ยมจัตุรัส เทียบเท่าได้กับวิมานในวิหารแบบทราวิฑ และ กขารเทอุฬะ (Khakhara deula) มาจากคำโอริยาคำว่า กขารุ แปลว่า ผลน้ำเต้า มีลักษณะเป็นพิรามิดสูงชะลูด เทียบเท่ากับโคปุรัม

**อ้างอิง**

**แหล่งข้อมูลอื่น**
 http://orissa.gov.in/e-magazine/Orissareview/nov2005/engpdf/Orissan_Temple_Architecture.pdf- http://www.indoarch.org/arch_glossary.php date=2012-03-06
แหล่งมาวากิ

แหล่งมาวากิ (Mawaki Iseki) เป็นแหล่งโบราณคดีที่ประกอบด้วยซากของนิคมจากยุคโจมง ตั้งอยู่ในเมืองโนโตะ จังหวัดอิชิกาวะ ในภูมิภาคโฮกูริกุ ประเทศญี่ปุ่น และได้รับการคุ้มครองเป็นแหล่งประวัติศาสตร์แห่งชาติในปี 1989
แหล่งมาวากิตั้งอยู่หลังส่วนเว้าของเขาเล็ก ๆ บนคาบสมุทรโนโตะ ล้อมรอบด้วยเขาทั้งสามด้าน และอีกด้านเป็นอ่าวโทยามะ มาวากิเป็นหนึ่งในแหล่งโบราณคดีที่ใหญ่ที่สุดของยุคโจมงในโฮกูริกุ และเป็นที่ตั้งของนิคมที่มีการอยู่อาศัยยาวนาน 4,000 ปี หรือตั้งแต่จุดเริ่มต้นจนสิ้นสุดสมัยโจมง การขุดค้นทางโบราณคดีมีขึ้นเป็นเวลาสี่ปีเริ่มต้นในปี 1987 พบโบราณวัตถุจำนวนมาก รวมถึงพื้นที่ยังพบว่ามีลักษณะแบ่งชั้นกันชัดเจน วัตถุที่พบมีทั้งกระดูกสัตว์ โดยเฉพาะกระดูกโลมา ซากพืช เสาแกะสลัก เชือก งานถักร้อย หน้ากาก ฐานสำหรับสร้างสิ่งปลูกสร้างยกถุน ไปจนถึงที่อยู่อาศัยในหลุม เครื่องปั้นดินเผายุคโจมงหลายรูปแบบจากที่พบได้ในพื้นที่และนอกพื้นที่ แหล่งมาวากิจึงถือว่ามีความสำคัญมากต่อการค้นคว้าเรื่องเครื่องปั้นดินเผาของยุคโจมง
ในปี 1991 โบราณวัตถุรวม 219 ชิ้นจากแหล่งมาวากิ เช่น เครื่องปั้นดินเผา เครื่องใช้หิน เครื่องใช้กระดูก รูปปั้นดินเหนียว หิน แท่งหิน และอุปกรณ์สำหรับศาสนพิธีอื่น ๆ ได้รับการขึ้นทะเบียนเป็นทรัพย์สมบัติสำคัญทางวัฒนธรรมของญี่ปุ่น 

**อ้างอิง**
หมวดหมู่:โบราณสถานในประเทศญี่ปุ่น
หมวดหมู่:ยุคโจมง
หมวดหมู่:จังหวัดอิชิกาวะ
หมวดหมู่:โนโตะ
ซาเวจ (อีพี)

ซาเวจ (Savage) เป็นอีพีแรกของเกิร์ลกรุปเกาหลีใต้เอสปา วางจำหน่ายโดย เอสเอ็มเอนเตอร์เทนเมนต์ เมื่อวันที่ 5 ตุลาคม 2021 และมีจำหน่ายสามเวอร์ชันได้แก่ P.O.S, Synk Dive และ Hallucination Quest ประกอบด้วยเพลงหกเพลง รวมทั้งเพลงนำในชื่อเดียวกัน
ส่วนใหญ่เป็นแนวเพลงป็อปที่มีองค์ประกอบของแดนซ์ป็อป ไฮเปอร์ป็อป และ อิเล็กโทรป็อป  อีพีนี้มีจุดมุ่งหมายเพื่อแสดงให้เห็นถึงแนวดนตรีของวง องค์ประกอบและการผลิตของเพลง ซาเวจ ได้รับการจัดการโดยนักแต่งเพลงและโปรดิวเซอร์มากมาย รวมถึง ยู ย็อง-จิน  Kenzie แบรนดอน กรีน  มาร์คัส โลแมกซ์ และ เฮย์ลีย์ คิโยโกะ โดยมี อี ซู-มัน ผู้ก่อตั้ง เอสเอ็มเอนเตอร์เทนเมนต์ เป็นผู้อำนวยการสร้าง เนื้อเพลง อัลบั้มนี้ยังเป็นส่วนขยายจักรวาลเสมือนจริงของเอสปา

**ผลการดําเนินงานการค้า**
เมื่อวันที่ 5 ตุลาคม มีรายงานว่ายอดสั่งจองล่วงหน้าของ ซาเวจ มียอดรวมมากกว่า 401,088 ชุด ตามมาด้วยชาร์ต ฮันทอ ของเกาหลีใต้ อีพีนี้เป็น "อัลบั้มเปิดตัวที่ขายดีที่สุดสำหรับเกิร์ลกรุ๊ปในชาร์ต" หลังจากที่ขายได้มากกว่า 200,000 ชุดในวันที่สองของการเปิดตัว ในเกาหลีใต้เปิดตัวบนชาร์ต แกออนอัลบั้มชาร์ต เมื่อวันที่ 3–9 ตุลาคม ค.ศ. 2021 นอกจากนี้ อีพี ยังติดอันดับชาร์ตอัลบั้มรายวันและรายสัปดาห์เช่น Hanteo Chart, Synnara Record, Kyobo Bookstore และ Gaon Retail Album Chart ภายใน 15 วัน หลังจากการปล่อยมีรายงานว่า ซาเวจ มียอดขายถึง 513,292 ชุด ในญี่ปุ่นขึ้นถึงอันดับที่ 18 บนชาร์ตของ บิลบอร์ดญี่ปุ่น ฮอต อัลบั้ม และขึ้นถึงอันดับที่ 7 ของชาร์ต ออริคอน อัลบั้มชาร์ต
ในสหรัฐอเมริกา เอสปา เปิดตัวบนชาร์ต บิลบอร์ด 200 โดย อีพี เข้าสู่อันดับที่ 20 และกลายเป็นอัลบั้มเปิดตัวที่มีอันดับสูงสุดของเกิร์ลกรุปเคป็อปในประวัติศาสตร์ บิลบอร์ด ซาเวจ ยังขึ้นอันดับหนึ่งในชาร์ต บิลบอร์ด เวิลด์อัลบั้ม และ อัลบั้มอิสระ และเปิดตัวที่อันดับสองในชาร์ต ยอดขายอัลบั้มยอดนิยม ด้วยยอดขาย 17,500 ชุด

**รายชื่อเพลง**

**ชาร์ต**

**ชาร์ตประจำสัปดาห์**

**ชาร์ตประจำเดือน**

**ชาร์ตสิ้นปี**

**ประวัติการวางจำหน่าย**

**อ้างอิง**
หมวดหมู่:อีพีเปิดตัวในปี พ.ศ. 2565
หมวดหมู่:อีพีภาษาเกาหลี
หมวดหมู่:อีพีของค่ายเอสเอ็มเอนเตอร์เทนเมนต์
หมวดหมู่:Hyperpop albums
หมวดหมู่:อีพีของเอสปา
โนโตะ (เมือง)

โนโตะ (Noto-chō) เป็นเมืองที่ตั้งอยู่ในอำเภอโฮซุ (เดิมอยู่ในอำเภอฟูเงชิ) จังหวัดอิชิกาวะ ประเทศญี่ปุ่น 01 เมืองนี้มีประชากรประมาณ 17,840 คน 7,689 หลังคาเรือน มีความหนาแน่นของประชากร 65 คนต่อตารางกิโลเมตร มีขนาดพื้นที่ทั้งสิ้น sqmi

**ภูมิศาสตร์**
เมืองโนโตะครอบคลุมพื้นที่บริเวณชายฝั่งตะวันออกเฉียงเหนือของคาบสมุทรโนโตะ ติดกับทะเลญี่ปุ่นทางทิศตะวันออกและทิศใต้ เมืองโนโตะมีภูมิอากาศแบบอบอุ่นชื้น (เคิพเพิน Cfa) โดยมีฤดูร้อนที่อบอุ่นและฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในโนโตะคือ 12.8 °C ปริมาณน้ำฝนโดยเฉลี่ยแต่ละปีอยู่ที่ 2,282 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 25.2 °C และต่ำสุดในเดือนมกราคมที่ประมาณ 2.1 °C
พื้นที่ส่วนใหญ่ของเมืองอยู่ในเขตกึ่งอุทยานแห่งชาติโนโตะฮันโต

**เทศบาลข้างเคียง**
จังหวัดอิชิกาวะ
** นครซูซุ
** นครวาจิมะ
** เมืองอานามิซุ

**ประชากร**
ตามข้อมูลสำมะโนของญี่ปุ่น ประชากรของโนโตะได้ลดลงในช่วง 50 ปีที่ผ่านมา

**ประวัติ**
พื้นที่ที่เป็นเมืองโนโตะในปัจจุบันเดิมเป็นส่วนหนึ่งของแคว้นโนโตะ ต่อมาหลังจากการฟื้นฟูเมจิ พื้นที่แห่งนี้ได้อยู่ภายใต้การปกครองของอำเภอฟูเงชิ จังหวัดอิชิกาวะ
วันที่ 1 มีนาคม ค.ศ. 2005 เมืองโนโตะและหมู่บ้านยานางิดะ ที่อยู่ในอำเภอฟูเงชิ และเมืองอูจิอูระที่อยู่ในอำเภอซูซุ ได้ควบรวมกันกลายเป็นเมืองโนโตะ โดยหลังจากควบรวมได้มีการเปลี่ยนแปลงคันจิจาก 能都 เป็น 能登 แต่การออกเสียงยังคงเหมือนเดิม และนอกจากนี้ในวันเดียวกัน อำเภอฟูเงชิก็ได้รวมกับอำเภอซูซุ เพื่อตั้งเป็นอำเภอโฮซุ ทำให้เมืองโนโตะอยู่ภายใต้การปกครองของอำเภอโฮซุ

**เศรษฐกิจ**
เศรษฐกิจหลักของเมืองโนโตะพึ่งพารายได้จากการประมงเชิงพาณิชย์และการเกษตรมาอย่างยาวนาน- คัมบูริ (ปลาหางเหลืองโตเต็มวัยที่จับในช่วงฤดูหนาว)- สตรอว์เบอร์รีอากาซากิ- แยมบลูเบอร์รี่/ไวน์บลูเบอร์รี่ยานางิดะ

**การศึกษา**
เทศบาลเมืองโนโตะมีโรงเรียนในสังกัดประกอบด้วยโรงเรียนประถม 6 แห่ง และโรงเรียนมัธยมต้น 4 แห่ง และมีโรงเรียนมัธยมปลาย 1 แห่งที่อยู่ในสังกัดคณะกรรมการการศึกษาจังหวัดอิชิกาวะ

**การขนส่ง**

**รถไฟ**
เมืองโนโตะไม่มีรถไฟโดยสารให้บริการนับตั้งแต่ที่มีการปิดตัวลงของทางรถไฟสายโนโตะเมื่อวันที่ 1 เมษายน ค.ศ. 2005

**ทางหลวง**
 249

**สิ่งที่น่าสนใจในท้องถิ่น**
 แหล่งมาวากิ - แหล่งโบราณคดีจากยุคโจมง- เทศกาลอาบาเระ (あばれ祭り)- รูปปั้นหมึกยักษ์ - รูปปั้นที่เป็นที่ถกเถียงจากการที่ผู้บริหารเมืองใช้เงินช่วยเหลือฉุกเฉินโควิด-19 มูลค่า 25 ล้านเยนเพื่อสร้างรูปปั้นดังกล่าว

**อ้างอิง**

**แหล่งข้อมูลอื่น**
 1=http://www.town.noto.ishikawa.jp/ ja

หมวดหมู่:เมืองในจังหวัดอิชิกาวะ
มอดูล:Location map/data/Japan Ishikawa Prefecture

return {
	name = 'จังหวัดอิชิกาวะ',
	top = 37.908,
	bottom = 36.011,
	left = 136.167,
	right = 137.438,
	image = 'Ishikawa géolocalisation.svg',
	image1 = 'Ishikawa géolocalisation relief.svg'
}
สถาบันการเงิน

สถาบันการเงิน หมายถึง หน่วยงานธุรกิจในระบบการเงิน ที่ทำหน้าที่เป็นตัวกลางให้บริการทางการเงินแก่ลูกค้า โดยการระดมทุนไปใช้ในการปล่อยกู้ หรือลงทุน และมีภาระต้องคืนเงินตามเงื่อนไขที่กำหนด รวมทั้งรับการชำระเงินและทำธุรกรรมทางการเงินประเภทต่างๆ โดยทั่วไปแล้ว สถาบันการเงินมี 2 ประเภทใหญ่ๆ ได้แก่
# บริษัทรับฝากเงิน – ธนาคารพาณิชย์ บริษัทเงินทุน บริษัทเครดิตฟองซิเอร์ สถาบันการเงินเฉพาะกิจของรัฐ สหกรณ์ออมทรัพย์และสหกรณ์เครดิตยูเนี่ยน  กองทุนรวมประเภทตลาดเงิน
# บริษัทไม่รับฝากเงิน – กองทุนรวมบริษัทประกันภัย กองทุนสำรองเลี้ยงชีพ กองทุนบำเหน็จบำนาญข้าราชการ บรรษัทบริหารสินทรัพย์ บริษัทหลักทรัพย์บริษัทประกันภัย บริษัทลิสซิ่ง บริษัทบัตรเครดิต บริษัทสินเชื่อบุคคล นาโนไฟแนนซ์ พิโกไฟแนนซ์ สหกรณ์ โรงรับจำนำ

**หน่วยงานที่กำกับสถาบันการเงินในประเทศไทย**

**อ้างอิง**
หมวดหมู่:องค์การบริการทางการเงิน
แม่แบบ:เหตุการณ์ปัจจุบัน/2565 พฤศจิกายน 16

กฎหมายและอาชญากรรม- คูเวตกล่าวว่าได้ดำเนินการประหารชีวิตฆาตกรที่ถูกตัดสินว่ามีความผิด 7 คน รวมทั้งพลเมืองต่างชาติ 3 คน  (ยาฮู! นิวส์)
ความสัมพันธ์ระหว่างประเทศ- ความขัดแย้งตึกรัย
** โครงการอาหารโลกกลับมาดำเนินการส่งความช่วยเหลือด้านมนุษยธรรมไปยังเขตตึกรัย ซึ่งเป็นชุดแรกนับตั้งแต่การลงนามในข้อตกลงสันติภาพ  (อาช็องซ์ฟร็องซ์เปร็ส ผ่านการรายงานจาก ราดิโอฟร็องซ์แล็งแตร์นาซียอนาล)
ธุรกิจและเศรษฐกิจ- อัตราเงินเฟ้อในสหราชอาณาจักรแตะระดับสูงสุดเป็นประวัติการณ์ในรอบ 41 ปีที่ 11.1 เปอร์เซ็นต์ กดดันให้ธนาคารแห่งประเทศอังกฤษขึ้นอัตราดอกเบี้ย  (บลูมเบิร์ก)- เศรษฐกิจของรัสเซียเข้าสู่ภาวะถดถอย หลังจากผลิตภัณฑ์มวลรวมภายในประเทศลดลงร้อยละ 4 ในไตรมาสที่สาม  (อาช็องซ์ฟร็องซ์เปร็ส ผ่านการรายงานจาก Al Arabiya)
วิทยาศาสตร์และเทคโนโลยี- นาซาเปิดตัวปล่อยยานไร้คนขับอาร์ทิมิส 1 หลังจากล่าช้ามาหลายเดือน นับเป็นเที่ยวบินแรกของระบบการส่งอวกาศ  (เดอะนิวยอร์กไทม์ส)
}
รีไฟแนนซ์

การรีไฟแนนซ์ (refinancing) คือ การเปลี่ยนเจ้าหนี้ โดยเป็นกระบวนการปิดหนี้ที่มีอยู่ทั้งหมดด้วยเงินกู้จากเจ้าหนี้ใหม่ โดยมีเป้าหมายเพื่อให้เงินกู้ใหม่มีเงื่อนไขที่ดีกว่ารายการหนี้เดิม เช่น อัตราดอกเบี้ยที่ต่ำกว่าเดิม หรือการขยายระยะเวลาการชำระคืนเงินกู้ให้ยาวนานขึ้นเ พื่อลดจำนวนเงินที่ชำระคืน และการรีไฟแนนซ์จัดเป็นการปรับโครงสร้างหนี้รูปแบบหนึ่ง 

**ความเสี่ยง**
เงินกู้ที่มีระยะเวลาการกู้ที่คงที่ หากมีการชำระคืนเงินกู้ก่อนกำหนดเป็นบางส่วนหรือทั้งหมด ก่อนครบกำหนดอาจมีค่าปรับเกิดขึ้น หรือมีค่าธรรมเนียมสำหรับการรีไฟแนนซ์ โดยต้องคำนวณค่าธรรมเนียมเหล่านี้ก่อนเริ่มดำเนินการในการรีไฟแนนซ์เงินกู้ เนื่องจากการชำระคืนเงินกู้ก่อนกำหนดอาจมีค่าใช้จ่ายเพิ่ม และควรตรวจสอบเงื่อนไขของสัญญาเงินกู้ใหม่ว่ามีเป็นธรรมหรือไม่
ผู้กู้ควรคำนวณส่วนต่างของเจ้าหนี้ใหม่ และเจ้าหนี้เก่า เช่น ค่าปรับล่วงหน้า (ถ้ามี) ค่าจดจำนองจากกรมที่ดิน ค่าประเมินมูลค่าทรัพย์สินใหม่ ค่าธรรมเนียมการดำเนินการ ค่าอากรแสตมป์ ค่าประกันอัคคีภัย ค่าประกันชีวิต (บางบริษัทการเงินบังคับทำ) และอัตตราดอกเบี้ยที่ชำระตลอดอายุสัญญาของเงินกู้ใหม่ ซึ่งควรต่ำกว่าดอกเบี้ยที่เหลือที่จะจ่ายสำหรับเงินกู้เดิมเพื่อดูว่าเหมาะสมทางการเงินหรือไม่ที่จะรีไฟแนนซ์

**ประเภท**
การรีไฟแนนซ์มีหลายประเภท โดยสามารถนำไปใช้กับการกู้เงินบางประเภท ซึ่งรวมถึงการจำนอง สินเชื่อรถยนต์ สินเชื่อบ้าน สินเชื่อส่วนบุคคล และภาระหนี้ประเภทอื่นที่คล้ายคลึงกัน

**รีไฟแนนซ์บ้าน**
การรีไฟแนนซ์บ้าน คือ การเปลี่ยนสินเชื่อบ้านที่เรากู้อยู่กับบริษัทการเงินเดิม ไปบริษัทการเงินใหม่ โดยจัดเป็นการรีไฟแนนซ์สินเชื่อที่อยู่อาศัย เช่น บ้าน คอนโด ซึ่งโดยปกติสินเชื่อที่อยู่อาศัยจะมีระยะเวลาสัญญา 15 ปี 20 ปี 30 ปี โดยขึ้นอยู่กับแต่ละบริษัทการเงิน ทั้งนี้รีไฟแนนซ์จะเกิดขึ้นได้จะต้องผ่อนสินทรัพย์มามากกว่า 3 ปี หรือครบกำหนดสัญญาขั้นต่ำในการปิดหนี้ ถึงสามารถรีไฟแนนซ์ได้

**รีไฟแนนซ์รถยนต์**
การรีไฟแนนซ์รถยนต์ คือ การเปลี่ยนสินเชื่อรถยนต์ที่เรากู้อยู่กับบริษัทการเงินเดิม ไปบริษัทการเงินใหม่ โดยจัดเป็นการรีไฟแนนซ์รถยนต์ เช่น รถยนต์ 4 ล้อ เก๋ง รถกระบะ หรือรถมอเตอร์ไซค์ และเครื่องจักรทางการเกษตร ซึ่งโดยปกติสินเชื่อรถยนต์ หรือ การเช่าซื้อรถยนต์ จะมีระยะเวลาสัญญา 12-72 เดือน โดยปกติรถยนต์ที่นำมารีไฟแนนซ์ควรเป็นรถยนต์ที่คุณเป็นเจ้าของ หรือหากอยู่ระหว่างเช่าซื้อรถหรือผ่อนอยู่ ควรผ่อนชำระมามากกว่า 50% ของยอดหนี้รถยนต์ทั้งหมด ถึงสามารถรีไฟแนนซ์ได้

**รีไฟแนนซ์บัตรเครดิต**
การรีไฟแนนซ์บัตรเครดิต เป็นการรวมหนี้บัตรเครดิต หรือสินเชื่อส่วนบุคคลที่เรามี ไปหาสถาบันการเงินใหม่ โดยรวมหนี้ที่เหลือทั้งหมดรวมเป็นก้อนเดียว โดยเปลี่ยนจากการชำระขั้นต่ำแบบไม่มีระยะเวลาจำกัด เปลี่ยนเป็นสินเชื่อชำระแบบมีระยะเวลาจำกัด โดยปกติเริ่มที่ 12 เดือน ถึง 72 เดือน ซึ่งสามารถทำให้ยอดผ่อนชำระแต่ละเดือนลดลงได้ ทั้งนี้ขึ้นอยู่กับอัตราดอกเบี้ยสถาบันการเงินใหม่ว่ามีส่วนต่างลดลงหรือไม่ โดยคำนวณจากระยะเวลาที่ทำสัญญา

**อ้างอิง ==
เญิก เดิม

เญิก เดิม (ញឹក ឌឹម; Nhek Dim) (12 กุมภาพันธ์ 1934 - 16 ธันวาคม 1978) เป็นจิตรกร นักประพันธ์ และนักประพันธ์เพลงชาวกัมพูชา

**ประวัติ**
เญิก เดิม เกิดเมื่อ 12 กุมภาพันธ์ 1934 ในจังหวัดไพรแวง ประเทศกัมพูชา พ่อแม่คือ Nhek Pidaou และ Prom Pul เป็นชาวนาทั้งคู่ เญิกแสดงให้เห็นถึงพรสวรรค์ในการวาดรูปมาตั้งแต่ยังเด็ก เขาเรียนจบโรงเรียนประถมในปี 1949 และด้วยพรสวรรค์ทางศิลปะที่โดดเด่นของเขา พ่อแม่ได้ส่งเขาไปเรียนที่โรงเรียนศิลปะกัมพูชา (School of Cambodian Arts) ที่ซึ่งปัจจุบันคือแผนกศิลปะพลาสติก ราชมหาวิทยาลัยศิลปกรรม ในพนมเปญ เขาจบการศึกษาด้าน "จิตกรรมพื้นถิ่น" ในปี 1954 และเริ่มทำงานให้กับสถาทูตสหรัฐในพนมเปญ เขาสมรสกับ Mao Samen มีบุตรธิดาด้วยกันหกคน รอดชีวิตเพียงสามคน ทั้งหมดเป็นผู้ชาย เขามีโอกาสได้ทำงานรับใช้กษัตริย์แห่งกัมพูชา รวมถึงมีผลงานแสดงในหอศิลป์ และวาดภาพประกอบนิตยสารต่าง ๆ เญิก เสียชีวิตในวันที่ 16 ธันวาคม 1978 เป็นหนึ่งในศิลปินกัมพูชาที่เสียชีวิตในสมัยเขมรแดง

**รูปแบบ**
นักวิจารณ์ศิลปะบางส่วนระบุว่างานของเญิกเป็นภาพแทนภาพฝันในการพัฒนากัมพูชาสู่ความเป็นสมัยใหม่ที่หษัตริย์สีหนุสนับสนุนในทศวรรษ 1960 เขาใช้รูปแบบภาษาทางศิลปะที่เป็นสมัยใหม่ในการแสดงฉากกัมพูชาแบบท้องถิ่น นับตั้งแต่ทศวรรษ 1960 เขาเริ่มผันตัวมาเป็นศิลปิน-นักธุรกิจ งานเขียนของเขาถูกนำไปจัดแสดงในหอศิลป์และขายในร้านขายของหรูหรา

**อ้างอิง**

**บรรณานุกรม**
Lors, Chinda (2001). Nhek Dim. Phnom Penh, Cambodia: Lors Chinda Art Publishers.- Nelson, Roger (2018). “'The Work the Nation Depends On': Landscapes and Women in the Paintings of Nhek Dim,” in Ambitious Alignments: New Histories of Southeast Asian Art, 1945-1990, ed. by Stephen H Whiteman, Sarena Abdullah, Yvonne Low, and Phoebe Scott, Singapore and Sydney: National Gallery Singapore and Power Publications, 19–48.
*Vachon, Michelle. "Painting by Famed Nhek Dim Returns Home". The Cambodia Daily, March 20, 2009.
หมวดหมู่:ศิลปินชาวกัมพูชา
หมวดหมู่:เสียชีวิตจากการฆ่าล้างเผ่าพันธ์ุชาวเขมร